Kokunye ukuhlanganyela kwathiwa: “Abaholi nezisebenzi kufanele babe nenhliziyo enothando, ukubekezela, ukuqonda, futhi kufanele baphathe abantu ngendlela efanele. Kufanele baziphathe ngokuvumelana nezimiso zeqiniso futhi baphathe abantu ngobulungisa” (“Izinkinga eziyi-12 Onke Amabandla Adinga Ukuzixazulula Masinyane” kwethi Imiqulu Ekhethiwe Yamalungiselelo Omsebenzi WeBandla LikaNkulunkulu USomandla). Esikhathini esedlule, angizange nginake kangako ukuxoxa ngeziqephu ezimayelana nendlela abaholi nezisebenzi okufanele baziphathe ngayo ngendlela enobuntu, basebenze ngokuvumelana nezimiso zeqiniso, futhi baphathe abantu ngobulungisa ngenxa yokuthi njalo ngangikholelwa ekuthini nginobuntu kakhulu. Ngangingafani nabantu abaningi abambaxambili, abangeqotho basezweni. Futhi, kusukela ngaba umholi, ngangingazange ngivimbe imibono yabanye noma ngikhiphe abanye inyumbazane engxoxweni. Ngenxa yalokho, ngangizidumisa njengothembekile, olungile nonobulungisa. Noma nini lapho ngizwa ngabaholi bamanga kanye nezisebenzi ezicwasa noma ezidlala ngabantu nezikhuthaza ukuba nezintandokazi ngesikhathi zicindezela futhi zikhipha abanye inyumbazane, ngangiye njalo ngibachizele. Ngangicabanga ukuthi abaholi nezisebenzi ezinjalo azinabo ngempela ubuntu futhi, ngenxa yalokho, azifanele ukusebenza njengabaholi noma izisebenzi. Ngemuva kokuhlangenwe nakho kwakamuva okwadalula imvelo yami yangempela futhi kwangivumela ukuba ngithole ukuzazi mina ngabona ukuthi angethembekile futhi angiyena umuntu olungile engangicabanga ukuthi nginguye. Kunalokho, ngathola ukuthi ngangiphatha abantu ngokusekelwe emizwelweni nasekukhetheni. Ekufuneni ukuhlomula kwami siqu, nganginamaqhinga, ubuqili, ubugovu kanye nenzondo njengawo wonke umuntu. Kwaba kuphela ngokwahlulelwa nokusolwa izwi likaNkulunkulu lapho ngabona khona ukuthi indlela eyinzuzo kakhulu, nendlela elunge nenobulungisa kakhulu yokuphatha abantu ukwenza ngokuvumelana nezimiso zeqiniso. Ngaphezu kwalokho, ngabona ukubaluleka okukhulu, njengomholi, kokuphatha abantu ngobulungisa.